《咏蚕食叶图为康修撰德涵作》
明代·陆深

啖叶势未已，谋生意何愚。但知厌其腹，宁知用其躯。

恩深报必厚，功高祸与俱。物理固若此，感叹将焉如。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。